CELEX: 32016R0441
Language: lv
Date: 2016-03-23 00:00:00
Title: Komisijas Regula (ES) 2016/441 (2016. gada 23. marts), ar ko groza Eiropas Parlamenta un Padomes Regulas (EK) Nr. 1333/2008 II pielikumu attiecībā uz steviolglikozīdu (E 960) kā saldinātāja izmantošanu sinepēs (Dokuments attiecas uz EEZ)

24.3.2016   
            
            
               LV
            
            
               Eiropas Savienības Oficiālais Vēstnesis
            
            
               L 78/47
            
         KOMISIJAS REGULA (ES) 2016/441
   (2016. gada 23. marts),
   ar ko groza Eiropas Parlamenta un Padomes Regulas (EK) Nr. 1333/2008 II pielikumu attiecībā uz steviolglikozīdu (E 960) kā saldinātāja izmantošanu sinepēs
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 (1) par pārtikas piedevām un jo īpaši tās 10. panta 3. punktu,
   tā kā:
   
               (1)
            
            
               Regulas (EK) Nr. 1333/2008 II pielikumā noteikts Savienības atļauto pārtikas piedevu saraksts un to lietošanas nosacījumi.
            
         
               (2)
            
            
               Minēto sarakstu saskaņā ar Eiropas Parlamenta un Padomes Regulas (EK) Nr. 1331/2008 (2) 3. panta 1. punktā minēto vienoto procedūru var atjaunināt pēc Komisijas iniciatīvas vai pēc pieteikuma saņemšanas.
            
         
               (3)
            
            
               Pieteikums atļaujai lietot steviolglikozīdus (E 960) kā saldinātāju sinepēs tika iesniegts 2015. gada 23. janvārī. Pēc tam saskaņā ar Regulas (EK) Nr. 1331/2008 4. pantu pieteikumu darīja pieejamu dalībvalstīm.
            
         
               (4)
            
            
               Steviolglikozīdi ir bezkaloriju, saldi komponenti, ko var izmantot, lai sinepju ražošanā aizstātu saharozi, tādējādi pagarinot to glabāšanas termiņu un mikrobioloģisko stabilitāti (cukura satura samazināšana novērš fermentācijas procesu, kam cukurs ir substrāts), vienlaikus saglabājot nepieciešamās produkta organoleptiskās īpašības. Atļaujas piešķiršana steviolglikozīdu lietošanai sinepju ražošanā ļaus paplašināt šo produktu klāstu ar tādiem produktiem, kas satur saldinātāju, kurš atšķiras no līdzšinējiem un kuram piemīt nedaudz atšķirīgas garšas īpašības.
            
         
               (5)
            
            
               Eiropas Pārtikas nekaitīguma iestāde (turpmāk “iestāde”) izvērtēja no Stevia rebaudiana Bertoni auga iegūtu steviolglikozīdu kā saldinātāja nekaitīgumu un 2010. gada 14. aprīlī sniedza atzinumu (3). Steviolglikozīdu pieļaujamo dienas devu, kas izteikta steviolekvivalentos, iestāde noteica šādā apmērā: 4 mg uz 1 kg ķermeņa svara dienā.
            
         
               (6)
            
            
               Atļauja lietot šo saldinātāju sinepēs 120 mg/kg (steviolekvivalentos) līmenī palielinātu E 960 patēriņu: no 0 līdz 0,133 % no PDD vidēja patēriņa gadījumā un no 0 līdz 1,143 % no PDD liela patēriņa gadījumā. Uzskata, ka tam ir papildu nebūtiska iedarbība uz patērētājiem, un tāpēc to izmantošana nerada bažas par kaitīgumu.
            
         
               (7)
            
            
               Lai atjauninātu Regulas (EK) Nr. 1333/2008 II pielikumā iekļauto Savienības atļauto pārtikas piedevu sarakstu, Komisijai saskaņā ar Regulas (EK) Nr. 1331/2008 3. panta 2. punktu ir jālūdz iestādes atzinums, izņemot gadījumus, kad šādi atjauninājumi nevar nelabvēlīgi ietekmēt cilvēku veselību. Tā kā atļauja izmantot steviolglikozīdus (E 960) kā saldinātāju sinepēs ir tāds minētā saraksta atjauninājums, kas nevarētu ietekmēt cilvēku veselību, nav nepieciešams lūgt Iestādes atzinumu.
            
         
               (8)
            
            
               Tādēļ ir lietderīgi atļaut lietot steviolglikozīdus (E 960) kā saldinātāju, ko pievieno sinepēm pārtikas 12.4. apakškategorijā maksimālajā daudzumā120 mg/kg.
            
         
               (9)
            
            
               Tāpēc Regulas (EK) Nr. 1333/2008 II pielikums būtu attiecīgi jāgroza.
            
         
               (10)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1333/2008 II pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 23. martā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 354, 31.12.2008., 16. lpp.
   
   
      (2)  Eiropas Parlamenta un Padomes 2008. gada 16. decembra Regula (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (OV L 354, 31.12.2008., 1. lpp.).
   
      (3)  EFSA Journal (2010); 8(4):1537.
   
      PIELIKUMS
      Regulas (EK) Nr. 1333/2008 II pielikuma E daļu groza šādi:
      
                  1)
               
               
                  pielikuma 12.4. apakškategorijā “Sinepes” pēc ieraksta “E 959” iekļauj šādu ierakstu:
                  
                               
                           
                           
                              “E 960
                           
                           
                              Steviolglikozīdi
                           
                           
                              120
                           
                           
                              (60)”
                           
                           
                               
                           
                        
            
                  2)
               
               
                  pievieno šādu zemsvītras piezīmi:
                  
                              “(60)
                           
                           
                              izteikti steviolekvivalentos.”